धीरेन्द्रनाथ गांगुली
धीरेन्द्रनाथ गांगुली एक सफल उद्योगपति, अभिनेता, फ़िल्म निर्माता-निर्देशक एवं लेखक थे। उन्होंने अनेक फ़िल्म-निर्माण कंपनियों की स्थापना की थी। उन्होंने अनेक फिल्मों का निर्माण किया। उनका मुख्य क्षेत्र कॉमेडी फिल्म माना जाता है। बाद में वे बंगाल के न्यू थियेटर्स से जुड़ गये और वहां अनेक फिल्मों का निर्देशन तथा लेखन कार्य भी किया। उनके महत्वपूर्ण योगदान के लिए उन्हें कला के क्षेत्र में भारत सरकार द्वारा सन् 1974 में पद्म भूषण से सम्मानित किया गया तथा सन् 1975 में भारतीय सिनेमा के सर्वोच्च सम्मान दादा साहेब फाल्के पुरस्कार से सम्मानित किया गया।